फुकुशिमा के 6 रिएक्टरों में बिजली सप्लाई का काम पूरा  
फुकुशिमा प्लांट के सभी 6 रिएक्टरों की बिजली सप्लाई की मरम्मत का काम पूरा हो गया है। सप्लाई शुरु करने से पहले किया जाएगा परीक्षण।
जापान में फुकुशिमा न्यूक्लियर प्लांट के सभी छह रिएक्टरों में बिजली सप्लाई के लिए मरम्मत का काम पूरा हो गया है लेकिन सप्लाई शुरू करने से पहले इसका परीक्षण बाकी है। सोमवार को रेडिएशन के खतरे की वजह से ये काम रोक दिया गया था लेकिन बाद में रेडिएशन का स्तर गिर गया और ये माना गया कि वहां मरम्मत का काम दोबारा शुरू करने में कोई ख़तरा नहीं है। परीक्षण के बाद बिजली चालू हो जाएगी और रिएक्टरों को ठंडा करने वाली मशीनें भी शुरू की जाएंगी।